gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7759, del 13-04-2016 (2016/2284)

Informació pública de la modificació de l'estudi de detall de l'illa compresa entre els carrers Roger de Llúria, Illa d'Eivissa, Mare de Déu del Mar i Camí les Canyaes.
------------------------------------------------------------------------------------------------------------------------------------------------------------------------

### Dades del document

Número de DOGV
:   7759

Data del DOGV
:   13-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2284


Data del document
:   01-04-2016

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de la modificació de l'estudi de detall de l'illa compresa entre els carrers Roger de Llúria, Illa d'Eivissa, Mare de Déu del Mar i Camí les Canyaes. [2016/2284]  
Laura Morell Más ha presentat, per a tramitar-la, modificació de l'estudi de detall de l'illa compresa entre els carrers de Roger de Llúria-Illa d'Eivissa-Mare de Déu del Mar i Camí les Canyaes, situada en sòl urbà, poblat marítim, del terme municipal d'Oliva, aprovat definitivament pel Ple de l'Ajuntament, en sessió ordinària celebrada el 24 de setembre de 2015.  
La modificació indicada es planteja a fi de redefinir les alineacions permeses en la parcel·la sítia al carrer de Roger de Llúria, número 21, cantonada Canyaes i Illa d'Eivissa, en aplicació de la modificació puntual de l'article 151 de la norma urbanística del pla general d'ordenació urbana.  
El present estudi de detall se sotmet a informació pública per període de 20 dies hàbils, comptats a partir de l??endemà de la publicació del present anunci en el Diari Oficial de la Comunitat Valenciana, en la forma prevista en l'article 57 de la Llei 5/2014, de 25 de juliol, d'ordenació del territori, urbanisme i paisatge, en relació amb l'article 53.2 de l'esmentada llei.  
La documentació de l'estudi de detall es troba exposada en el Departament d'Urbanisme de l'Ajuntament d'Oliva i en la pàgina web www.oliva.es perquè els interessats l'examinen i consulten.  
  
Oliva, 1 d'abril de 2016.- L'alcalde: David González Martínez.
Diari Oficial de la Generalitat Valenciana


Sumari del DOGV 7937, del 15-12-2016 (2016/9983)

Extracte de la Resolució de 22 de novembre de 2016, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació, campanya 2016-2017.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9983


Data del document
:   22-11-2016

Organisme emissor
:   Agència Valenciana de Foment i Garantia Agrària

Tipus de document
:   Extracte

Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 22 de novembre de 2016, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació, campanya 2016-2017. [2016/9983]  
BDNS (Identif.): 325388  
  
Beneficiaris  
Destil·ladors autoritzats d'acord amb el que estableix l'article 45 del Reial Decret 1079/2014, de 19 de desembre, per a l'aplicació de les mesures del programa de suport 2014-2018 al sector vitivinícola.  
  
Finalitat  
Concessió d'una ajuda per a transformar els subproductes obtinguts en territori nacional, entregats per a la seua destil·lació en alcohol brut amb un grau alcohòlic mínim del 92 per cent vol. L'alcohol que resulte de la destil·lació a què s'haja concedit l'ajuda s'utilitzarà exclusivament amb fins industrials o energètics per tal d'evitar el falsejament de la competència.  
  
Bases reguladores  
Reial decret 1079/2014, de 19 de desembre, per a l'aplicació de les mesures del programa de suport 2014-2018 al sector vitivinícola, que arreplega el conjunt de disposicions per a l'aplicació del segon Programa de suport quinquennal espanyol per al període 2014-2018.  
  
Import  
700.000 euros  
  
Termini de presentació de sol·licituds  
La sol·licitud d'ajuda haurà de presentar-se, pel destil·lador autoritzat, entre el 16 d'octubre i el 20 de juliol de cada campanya per l'alcohol obtingut.  
  
València, 22 de novembre de 2016.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 7712, del 04-02-2016 (2016/498)

Resolució del conveni de delegació de la gestió tributària de diversos impostos i tributs de l'Ajuntament d'Alacant en Suma Gestió Tributària. Diputació d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/498


Data del document
:   15-01-2016

Organisme emissor
:   Diputacio d'Alacant. Suma. Gestio Tributària

Tipus de document
:   Resolució

Anàlisi jurídica

Resolució del conveni de delegació de la gestió tributària de diversos impostos i tributs de l'Ajuntament d'Alacant en Suma Gestió Tributària. Diputació d'Alacant. [2016/498]  
Havent-se resolt, amb efectes de 31 de desembre de 2015, el conveni de delegació de determinades facultats en matèria de gestió, recaptació voluntària i inspecció de tributs i ingressos de dret públic entre l'Ajuntament d'Alacant i la Diputació Provincial, aprovat pel Ple de l'Ajuntament, en la sessió del dia 27 de setembre de 2013, acceptat pel Ple provincial de 16 d'octubre de 2013, publicat en el Butlletí Oficial de la Província d??Alacant número 222, el 21 de novembre de 2013, i en el Diari Oficial de la Comunitat Valenciana número 7165, el 3 de desembre de 2013, segons disposa l'article 7.2 del Reial Decret Legislatiu 2/2004, text refós de la Llei reguladora de les hisendes locals, és procedent la publicació de l'extinció del conveni esmentat en els butlletins oficials de la província i de la comunitat autònoma, perquè se'n prenga coneixement.  
  
Alacant, 15 de gener de 2016.- El vicepresident tercer i diputat d'Hisenda i d'Administració General: Alejandro Morant Climent. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7846, del 08-08-2016 (2016/6462)

Transformació de Cooperativa Valenciana de Drogueros y Perfumistas, Coop. V. en societat de responsabilitat limitada.
---------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6462


Organisme emissor
:   Cooperativa Valenciana de Drogueros y Perfumistas, COOP V.

Tipus de document
:   Anunci

Transformació de Cooperativa Valenciana de Drogueros y Perfumistas, Coop. V. en societat de responsabilitat limitada. [2016/6462]  
Els socis de Cooperativa Valenciana de Drogueros y Perfumistas, Coop. V., amb CIF L09726362, inscrita en el Registre de Cooperatives de la Comunitat de Valenciana amb el número 1201, reunits en Assemblea General extraordinària, celebrada el dia 28 de juliol de 2016, han acordat per majoria superior de 2/3 de vots a favor dels socis presents i representats recollida en la Llei 2/2015, de Cooperatives de la Comunitat Valenciana, transformar la societat cooperativa en una societat de responsabilitat limitada que es regirà en el mercat amb la denominació COVALDROPER, Sociedad Limitada. L'Assemblea va aprovar en el mateix acte el projecte de transformació que conté el balanç inicial de transformació a 27 de juliol de 2016 i els estatuts socials que regiran la societat limitada resultant d'aquesta transformació així com complir a tots els requisits legals en les normes d'aplicació a aquest acte: Llei 2/2015, de Cooperatives de la Comunitat Valenciana, i les disposicions recollides en matèria de transformació de societats de la Llei 3/2009, de Modificacions Estructurals de Societats Mercantils, i el Decret Legislatiu 1/2010, de la Llei de Societats de Capital.  
  
València, 29 de juliol de 2016.- El president del Consell rector de la Cooperativa: Antonio Morell Fabrich.
Diari Oficial de la Generalitat Valenciana


Sumari del DOGV 7729, del 26-02-2016 (2016/1250)

Formalització del contracte número 1.9.6.3. 2395/15. Rehabilitació del Palau de Casassús.
-----------------------------------------------------------------------------------------

### Dades del document

Número de DOGV
:   7729

Data del DOGV
:   26-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1250


Data del document
:   12-02-2016

Organisme emissor
:   Ajuntament d'Alzira

Tipus de document
:   Resolució

Descriptors 

:   * Alzira
    * contracte d'obres
    * adjudicació de contracte administratiu

Formalització del contracte número 1.0.4.1. 2395/15. Rehabilitació del Palau de Casassús. [2016/1250]  
Per mitjà del present anunci i de conformitat amb el que disposa l'article 154.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es dóna compte de la formalització del contracte de l'obra «Rehabilitació Palau Casassús», d'acord amb les dades següents:  
  
  
1. Entitat adjudicadora  
Organisme: Ajuntament d'Alzira.  
Dependència que tramita l'expedient: Urbanisme.  
Número d'expedient: 2.6.2.0. 2395/15.  
  
2. Objecte del contracte  
Descripció de l'obra: rehabilitació del Palau de Casassús.  
Termini d'execució: sis mesos.  
  
3. Tramitació i procediment  
a) Tramitació: urgent.  
b) Procediment: negociat amb publicitat.  
  
4. Empresa adjudicatària  
Estudio Métodos de la Restauración, SL.  
  
5. Data de formalització del contracte  
15 de gener de 2016.  
  
6. Import d'adjudicació  
365.252,02 euros (IVA inclòs).  
  
Alzira, 12 de febrer de 2016.- El regidor delegat de gestió urbanística: Fernando Pascual Moscardó.
Diari Oficial de la Generalitat Valenciana


Sumari del DOGV 7881, del 26-09-2016 (2016/7173)

Notificació de la sentència dictada en el procediment de divorci contenciós número 458/2014.
--------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7173


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el procediment de divorci contenciós número 458/2014. [2016/7173]  
Procediment: Divorci contenciós número 000458/2014  
De: Odilia Yineth Florez Gómez.  
Procuradora: Nuria Juan Muñoz.  
Contra: Ricardo José Rodríguez-Flores López.  
  
M.ª José Roig Sapiña, lletrada de l'Administració de Justícia del Jutjat de Primera Instància i Instrucció número 3 de Carlet, faig saber que en aquest tribunal se segueixen actuacions de divorci contenciós, seguides a instàncies d'Odilia Yineth Florez Gómez contra Ricardo José Rodríguez-Flores López, en què s'ha dictat la sentència que té l'encapçalament i la dispositiva que diuen així:  
  
«Magistrada que la dicta: Lara Esteve Mallent.  
Lloc: Carlet.  
Data: 12 d'abril de 2016  
Part demandant: Odilia Yineth Florez Gómez.  
Procuradora: Nuria Juan Muñoz.  
Part demandada: Ricardo José Rodríguez-Flores López.  
Objecte del judici: divorcis no consensuats.  
  
Dispositiva  
Estime de forma íntegra la demanda de divorci formulada per la procuradora Nuria Juan Muñoz, en nom i representació d'Odilia Yineth Florez Gómez, contra Ricardo José Rodríguez-Flores López, en rebel·lia, i declare dissolt per divorci el matrimoni dels cònjuges esmentats, i no faig pronunciament sobre l'habitatge, ni fixe pensió compensatòria per a cap de les parts.  
No faig una condemna expressa a costes.  
Una vegada que siga ferma aquesta sentència, comuniqueu-la al registre civil on conste inscrit el matrimoni.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LECn).»  
I perquè valga de notificació al demandat, expedisc aquest edicte.  
  
Carlet, 14 de juliol de 2016.- La lletrada de l'Administració de Justícia: M.ª José Roig Sapiña.
Diari Oficial de la Generalitat Valenciana


Sumari del DOGV 7921, del 21-11-2016 (2016/8415)

Notificació de la sentència dictada en el procediment de guarda i custòdia número 963/2014
------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8415


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment de guarda i custòdia número 963/2014 [2016/8415]  
Procediment: família, guarda, custòdia i aliments de fill menor no matrimonial no consensuat 000963/7041-NZY.  
De: María Teresa Ferez Serna.  
Contra: Ramón Box Hernando.  
  
María Consuelo Rico Fernández, secretària del Jutjat de Primera Instància número 6 d'Orihuela, faig saber que en aquest procediment, seguit a instàncies de María Teresa Ferez Serna contra Ramón Box Hernando, s'ha dictat sentència, de data 11 de juliol de 2016, que té el règim de recursos que és com segueix:  
[?]  
Notifiqueu aquesta sentència a les parts i feu-los saber que aquesta resolució no és ferma i que, en contra, s'hi pot interposar un recurs d'apel·lació davant de l'Audiència Provincial d'Alacant (art. 455 LECn); el recurs s'interposarà mitjançant un escrit que cal presentar en aquest jutjat dins del termini de 20 dies hàbils, comptador des de l'endemà de la notificació, on s'exposen les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LEC).  
I atés que el demandat, Ramón Box Hernando, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 24 d'octubre de 2016.- La secretària judicial: María Consuelo Rico Fernández.
Diari Oficial de la Generalitat Valenciana


Sumari del DOGV 7933, del 09-12-2016 (2016/9765)

RESOLUCIÓ de 30 de novembre de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9765


Data del document
:   30-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 30 de novembre de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau elemental de coneixements de valencià. [2016/9765]  
Per Resolució de 9 de març de 2016, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 7743, 17.03.2016). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau elemental de coneixements de valencià del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de les proves de grau elemental de coneixements de valencià que es poden consultar individualment en la pàgina web www.ceice.gva.es/jqcv.  
  
Segon  
Inscriure en el Registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 30 de novembre de 2016.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 7822, del 06-07-2016 (2016/5212)

CORRECCIÓ d'errades de la Resolució de 30 de juny de 2016, de la vicepresidenta i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i les seues famílies en període estival, i es fa pública la convocatòria per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5212


Data del document
:   06-07-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

CORRECCIÓ d'errades de la Resolució de 30 de juny de 2016, de la vicepresidenta i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i les seues famílies en període estival, i es fa pública la convocatòria per a l'exercici 2016. [2016/5212]  
S'ha advertit una errada en la publicació de la disposició esmentada (DOCV 7821, 05.07.2016), que s'esmena tot seguit.  
  
  
En el sumari, on diu:  
«RESOLUCIÓ d'1 de juliol de 2016»;  
  
Ha de dir:  
«RESOLUCIÓ de 30 de juny de 2016».  
  
  
En la firma, on diu:  
«València, 1 de juliol de 2016»;  
  
Ha de dir:  
«València, 30 de juny de 2016».
Diari Oficial de la Generalitat Valenciana


Sumari del DOGV 7747, del 23-03-2016 (2016/1635)

Citació a les persones interessades en el procediment ordinari número 817/2015.
-------------------------------------------------------------------------------

### Dades del document

Número de DOGV
:   7747

Data del DOGV
:   23-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1635


Organisme emissor
:   Jutjat Social Número 6 de Màlaga

Tipus de document
:   Anunci

Citació a les persones interessades en el procediment ordinari número 817/2015. [2016/1635]  
Procediment ordinari número 817/2015  
De: Antonio Mancera Florido.  
Advocat: José Juan Jiménez Oliver.  
Contra: Edisson Ramos Mateo, Leña y Brasa Málaga, SL, i Fogasa.  
Luciana Rubio Bayo, lletrada de l'Administració de Justícia del Jutjat Social número 6 de Màlaga, faig saber que en virtut de provisió dictada en aquesta data en les actuacions número 817/2015 s'ha acordat citar Edisson Ramos Mateo, com a part demandada, per tindre ignorat parador ,perquè comparega el pròxim dia 14 d'abril de 2016, a les 10.10 hores, per a assistir als actes de conciliació i judici, si és el cas, que tindran lloc en aquest jutjat social siti al carrer Fiscal Luis Portero García (Ciutat de la Justícia de Màlaga), planta 3a, haurà de comparéixer personalment o per persona legalment apoderada i amb els mitjans de prova de què intente valdre's, amb l'advertiment que és única convocatòria i que no se suspendran per falta injustificada d'assistència.  
  
Igualment, se'l cita perquè, en el mateix dia i hora, la referida part realitze prova de confessió judicial.  
Es comunica a l'esmentada part que té a la seua disposició en la secretaria d'aquest jutjat social còpia de la demanda presentada.  
  
I perquè servisca de citació a Edisson Ramos Mateo, s'expedeix la present cèdula de citació per a la seua publicació en el Diari Oficial de la Comunitat Valenciana i para a la seua col·locació al tauler d'anuncis.  
  
Màlaga, 17 de febrer de 2016.- La lletrada de l'Administració de Justícia: Luciana Rubio Bayo.
Diari Oficial de la Generalitat Valenciana


Sumari del DOGV 7753, del 05-04-2016 (2016/2013)

Informació pública del projecte de reparcel·lació del PAI Enginent II, sector número 5 del sòl urbanitzable.
------------------------------------------------------------------------------------------------------------

### Dades del document

Número de DOGV
:   7753

Data del DOGV
:   05-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2013


Data del document
:   07-05-2015

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informació pública del projecte de reparcel·lació del PAI Enginent II, sector número 5 del sòl urbanitzable. [2016/2013]  
Per la Resolució de la regidora delegada de Protecció i Ordenació del Territori, Ana Maria Sala Fernández, de 5 de maig de 2015, numero 01855/2015, per delegacio de l'alcalde en virtut del Decret d'Alcaldia número 1269/2011, de 17 de juny de 2011, publicat en el Butlletí Oficial de la Província d'Alacant número 213, de 30 de juny de 2011, en relació amb el programa d'actuació integrada (PAI) formulat per al sol urbanitzable denominat Enginent II, s'ha resolt:  
  
Primer  
Notificar els titulars de drets reals i càrregues del projecte de reparcel·lació del PAI Enginent II, sector numero 5 del sol urbanitzable, el compte de liquidació definitiva presentada per l'agent urbanitzador (annex I) i publicar un edicte en el Diari Oficial de la Comunitat Valenciana, per termini d'un mes per a que els afectats formulen quantes al·legacions consideren oportunes.  
  
Segon  
Advertir que, si durant la fase d'exposició pública no es formulara cap al·legació al citat compte de liquidació definitiva, podrà entendre's aprovada i, en conseqüència, procedir a la devolució dels avals depositats i a la rebuda definitiva de les obres d'urbanització i a lliurar una certificació al Registre de la Propietat als efectes de cancel·lar les afeccions jurídiques i econòmiques sobre les finques resultants.  
  
Cosa que es fa pública per a general coneixement de conformitat amb l'establit en l'article 129 del Reglament d'ordenació, gestió territorial i urbanística.  
  
Calp, 7 de maig de 2015.- La regidora delegada de Protecció i Ordenació del Terrritori: Ana María Sala Fernández.